
Siekiant užtikrinti paramos labiausiai skurstantiems asmenims teikimo tęstitumą, pasibaigus Europos socialinio fondo agentūros (toliau – ESFA) projektui „Parama maisto produktais ir higienos prekėmis II“ (2021-2023 m), parengėme savivaldybės tarybos sprendimo projektą dėl pritarimo, kad Šiaulių miesto savivaldybės administracija partnerio teisėmis dalyvautų projekte „Materialinio nepritekliaus mažinimas Lietuvoje“ (toliau – Projektas) 

Lietuvos Respublikos socialinės apsaugos ir darbo ministro 2023 m. liepos 13 d. įsakymu Nr. A1-462 „Dėl 2021-2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisyklių patvirtinimo“ (toliau – Taisyklės), patvirtintose Taisyklėse yra numatyta, kad:
Projektas vykdomas kartu su partneriais. 
Projekto veiklų įgyvendinimo pradžia – 2024 m. sausio 1 d.
Projekto veiklų įgyvendinimo pabaiga – 2029 m. gruodžio 31 d.
Tinkamomis finansuoti laikomos šios išlaidos:
- projekto dalyvių išlaidos maisto produktams ir (ar) būtinojo vartojimo prekėms įsigyti;
- projekto vykdytojo ir (ar) partnerių patiriamos papildomų veiklų vykdymo išlaidos (7 proc. fiksuota norma nuo projekto dalyvių išlaidų maisto produktams ir (ar) būtinojo vartojimo prekėms įsigyti);
- projekto vykdytojo ir (ar) partnerių patiriamos projekto veiklų administravimo išlaidos (7 proc. fiksuota norma nuo projekto dalyvių išlaidų maisto produktams ir (ar) būtinojo vartojimo prekėms įsigyti);
- donacijos (1 kilogramo dovanoto maisto įkainis, kurį patvirtins projekto vykdytojas –dovanoto maisto surinkimo, transportavimo, saugojimo ir paskirstymo išlaidoms apskaičiuoti). 
Galimi partneriai (toliau – Partneris):
- savivaldybės administracija, 
- kita savivaldybės biudžetinė įstaiga, 
- nevyriausybinės organizacijos (toliau – NVO).
Projekto veiklos:  
- Kortelių išdavimas Projekto dalyviams maisto produktams ir būtinojo vartojimo prekėms įsigyti iš pasirinkto teikėjo;
- donacijos – projekto partnerio surinktas paaukotas maistas iš prekybos vietų ir (ar) gamintojų ir (ar) logistikos sandėlių ir (ar) kitų maisto produktų tiekimo ir (ar) gaminimo vietų ir atiduotas Projekto dalyviams, taip pat įvairių paramos akcijų metu surinktas ir Projekto dalyviams atiduotas maistas.
- papildomos veiklos  –  projekto vykdytojo ir (ar) partnerių įgyvendinamos įvairios veiklos, skirtos Projekto dalyviams, pvz., mokymai, susiję su užimtumo didinimu, integracija į visuomenę, jaunuolių motyvavimu mokytis; materialinio nepritekliaus mažinimo programos lėšomis finansuojamų veiklų ir Europos socialinio fondo lėšomis finansuojamų veiklų sinergijos ieškojimas ir kt. 

Pagrindinės Partnerių veiklos: 
- priima prašymus iš asmenų skirti paramą pagal 2021-2027 metų materialinio nepritekliaus mažinimo programą Lietuvoje programą (toliau – MNM programa), juos vertina ir įtraukia labiausiai skurstančius asmenis į paramos pagal MNM programą gavėjų sąrašus;
-  partnerystės sutartyse nustatytu periodiškumu teikia paramos pagal MNM programą gavėjų sąrašų kopijas projekto vykdytojui;
- įgyvendina papildomas veiklas;
- bendradarbiauja su projekto vykdytoju, NVO projekto įgyvendinimo klausimais;
- išduoda Projekto dalyviui Kortelę ir įveda Kortelės unikalų numerį į Socialinės paramos šeimai informacinę sistemą, susiedami Kortelę su konkrečiu Projekto dalyviu. 
NVO  –  surenka, transportuoja, sandėliuoja ir atiduoda donacijas projekto dalyviams.
Projekto vykdytojas įvykdė NVO partnerių atranką dėl maisto donacijų veiklos, - ją Lietuvoje vykdys labdaros ir paramos fondas „Maisto bankas“. 	Projektui įgyvendinti bus pasirašoma trišalė partnerystės (jungtinės veiklos) sutartis su kiekvienu iš Partnerių.

Parengtu tarybos sprendimo projektu:
. Pritariama, kad Šiaulių miesto savivaldybės administracija partnerio teisėmis dalyvautų projekte „Materialinio nepritekliaus mažinimas Lietuvoje“, kuris finansuojamas iš 2021-2027 metų materialiojo nepritekliaus mažinimo programos Lietuvoje lėšų. Projekto vykdytojas – ESFA.
. Įpareigojamas Šiaulių miesto savivaldybės administracijos direktorius pasirašyti partnerystės (jungtinės veiklos) sutartį su ESFA. 
. Pavedama Šiaulių miesto savivaldybės Socialinių paslaugų centrui atlikti projekto partnerio funkcijas:
. priimti prašymus skirti paramą pagal 2021-2027 metų materialinio nepritekliaus mažinimo Lietuvoje programą (toliau – MNM programa), juos vertinti ir įtraukti labiausiai skurstančius asmenis į paramos pagal MNM programą gavėjų sąrašus;
. partnerystės sutartyse nustatytu periodiškumu teikti paramos pagal MNM programą gavėjų sąrašų kopijas projekto vykdytojui;
. įgyvendinti papildomas veiklas;
. bendradarbiauti su projekto vykdytoju, NVO projekto įgyvendinimo klausimais;
. išduoti projekto dalyviui kortelę ir įvesti kortelės unikalų numerį į Socialinės paramos šeimai informacinę sistemą, susiejant kortelę su konkrečiu projekto dalyviu. 

Teigiamos: įgyvendinant projektą, bus tęsiamas paramos labiausiai skurstantiems asmenims teikimas pagal programą „2021-2027 m. nepritekliaus mažinimo programą Lietuvai“, pasibaigus Europos socialinio fondo agentūros projektui „Parama maisto produktais ir higienos prekėmis II“ (2021-2023 m).	

Priėmus sprendimą, bus keičiamas Šiaulių miesto savivaldybės administracijos direktoriaus 2018m. lapkričio 23 d. įsakymas Nr. A-1945 „Dėl paramos iš Europos pagalbos labiausiai skurstantiems asmenims fondo Šiaulių miesto savivaldybės gyventojams tvarkos aprašo patvirtinimo“.

Bus poreikis tikslinti Savivaldybės strateginį veiklos planą 2023–2025  metams.

Sprendimui įgyvendinti Savivaldybės biudžeto lėšos nebus reikalingos. Projektas, kuriam finansuoti teikiama ši paraiška, bus vykdomas 2021-2027 metų materialinio nepritekliaus mažinimo programos ir Lietuvos Respublikos valstybės biudžeto lėšomis.

Lietuvos Respublikos korupcijos prevencijos įstatymo 8 str. 1 d. 3 p. nustato, kad teisės akto rengėjas atlieka teisės akto projekto antikorupcinį vertinimą, jeigu rengiamame teisės akte numatoma reguliuoti visuomeninius santykius susijusius su Europos Sąjungos struktūrinių fondų paramos teikimu. Projekto veiklos ir rezultatai nereguliuos visuomeninių santykių, taip pat Šiaulių miesto savivaldybės administracija nėra Europos Sąjungos struktūrinių fondų paramos teikėja, todėl sprendimo projekto antikorupcinis vertinimas nėra taikytinas.
Sprendimo projekto parengė: Šiaulių miesto savivaldybės administracijos Projektų valdymo ir Socialinių paslaugų skyriai. Tiesioginis rengėjas – Inga Mituzaitė, tel. 8 677 29623

Teisinio reguliavimo poveikio vertinimas neatliekamas.



Projektų valdymo skyriaus vedėja                                                                                Ieva Džiaugienė


Socialinių paslaugų skyriaus                                                                                         Ramutė Pilypienė                                                                                           


